
1. INNLEDNING
1.1 Oppgaven

Dette er en oppgave hvor jeg skal se på Engeströms artikkel: Expansive learning at work: toward an activity theoretical reconceptualization i lys av og R. Kallebergs modell for forskningsopplegg beskrevet i hans artikkel: Forskningsopplegget og samfunnsforskningens dobbeltdialog. Herunder skal jeg se på hvordan  argumentasjonen i Engströms artikkel er bygget opp og støttet ved å undersøke de ulike elementene i forskningsopplegget. Deretter skal jeg forsøke å karakterisere Engströms forskningsopplegg.
1.2 Innsnevringer og kilder
Ut i fra mandatet beskrevet i forrige avsnitt vil jeg formulere hovedspørsmålet som jeg vil forsøke å besvare i denne oppgaven slik: Er kvaliteten på Engeströms forskningsopplegg i samsvar med kriteriene for gode forskningsopplegg slik de er beskrevet i R. Kallebergs artikkel? Jeg vil i denne oppgaven forsøke å bruke Kallebergs kriterier for de ulike elementene i forskningsopplegget systematisk i forhold til Engeströms artikkel, og deretter vurdere hva slags type forskningsopplegg vi snakker om. Desverre er jeg ikke istand til å drøfte alle momenter og krav som inngår i de ulike elementene i Kallebergs forskingsmodell, av hensyn til omfanget som er definert i denne oppgaven. Jeg har derfor snevret inn oppgaven til kun å gjelde de krav, typologier og momenter jeg mener er mest relevante.

Ettersom denne oppgaven består av en analyse av to artikler, sier det seg selv at sitater og referanser til disse vil forekomme ofte. Jeg snevrer av denne grunn inn kildehenvisning til disse to artiklene på en slik måte at jeg kun beskriver etternavn og sidetallet i referansen. Fullstendig litteraturliste finnes bakerst.
1.3 Forbehold
Jeg har erfart noen utfordringer med besvare denne oppgaven. Artikkelen til Engeström inneholder et par elementer som, for en fersk student, kan være misvisende når det gjelder identifisering av forskningsopplegget. For det første bruker forskningsopplegget et erfaringsmateriale som i seg selv kan sies å være et forskningsopplegg. I tillegg kan spørsmålene som er tilknyttet de analytiske kategoriene og som aktivt brukes i tilknytning til erfaringsmaterialet kan tolkes for å være sentrale spørsmål til forskningsopplegget. Det bringer oss til det andre tåkeelementet i teksten: nemlig at de virkelige hovedspørsmålene til forskningsopplegget ikke er uttrykt eksplisitt. Dette kommer jeg tilbake til i drøftninger i avsnittene nedenfor. Jeg vil derfor understreke at teksten til Engeström kan tolkes på flere måter, og at tolkningen som jeg legger til grunn (herunder hva jeg identifiserer som de ulike kategoriene i forkningsopplegget) er min subjektive fortåelse og tolkning av teksten ut fra oppgaven.

2. ELEMENTENE I FORSKNINGSOPPLEGGET

2.1 Generelle betraktninger
Noen generelle krav for et forskningsopplegg slik de presenteres i Kallebergs artikkel er at de skal inneholde elementene: spørsmål, erfaringsmateriale, analystiske kategorier og svar/konklusjoner. I tillegg må det være samsvar mellom disse elementene i forskningsopplegget; relasjonene må være tydelige. I tillegg bør prosjektet ikke være gjenstand for vitenskapsteoretiske perverteringer. Disse kan oppstå enten som følge av at prosjektet baserer seg på en uholdbar modellforståelse av forskningsopplegg; med andre ord en ikke-positivistisk forståelse av samfunnsvitenskapelige forskningsopplegg. Andre tilfeller kan være at det oppstår uønskede utilsiktede virkninger (Merton ) som følge av forskningsopplegget, eller at prosjektet blir gjenstand for interne forvridninger, for eksempel ved at det brukes utelukkende kvalitativt eller kvantitativt erfaringsmateriale.
Min påstand er at Engeströms prosjekt, slik det presenteres i hans artikkel, tilfredsstiller disse kriteriene for et holdbart forskningsopplegg. Dette ønsker jeg å vise ved å ta for meg de ulike elementene i forskningsopplegget i det som følger nedenfor.
2.2 Spørsmål
Spørsmålene som ligger til grunn i et forskningsopplegg er veldig sentrale for beskrivelsen av prosjektet. Det er spørsmålene som beskriver retningen og orienteringen til forskninsprosjektet, og som forteller oss hva avgrensningene til prosjektet er (Kalleberg, s.32). Hvilke spørsmål er det så som stilles i Engeströms forskningsopplegg?
Det er ikke til å underslå at artikkelen til Engeström inneholder forbausende få spørsmål. Det betyr imidlertid ikke at spørsmålene ikke ligger der. Hver påstand som presenteres kan tolkes som et svar på et spørsmål. Spørsmålene som danner grunnlaget for forskningsopplegget må derfor trekkes ut fra tesene, argumentasjonen og konklusjonene i artikkelen. 

Strukturen på Engeströms artikkel følger ikke den samme inndelingen som elementene i forskningsmodellen. Det kan virke som om artikkelen er strukturert på følgende måte: ”Den skriftlige framstillingen kan også begynne med teser og konklusjoner som så må forsvares med argumenter gjennom fremstillingen for å vise at de alt i alt er sterkere enn alternative beskrivelser, forklaringer, vurderinger eller anbefalinger.” (Holter & Kalleberg (Red.) 1996:34). I artikkelen til Engestöm presenteres svaret/konklusjonen først, og deretter gjennomgås teoriene, erfaringsmaterialet og argumentasjonen som underbygger det. Hovedtesen i artikkelen finner vi allerede i overskriften: ”Expansive learning at work: toward an activity theoretical reconceptualization. Av dette og av argumentasjonen i teksten kan vi utlede følgende tese: Teorien for ekspansiv læring utgjør tredje generasjon av aktivitetsteorien. Av dette kan vi forsøke å forestille oss hovedspørsmålet til dette forskningsopplegget, men hvilke flere underspørsmål er styrende i opplegget?
Etter at Engeström har presentert tesen og strukturen i artikkelen, gir han en historisk og innholdsmessig gjennomgang av aktvitetsteorien. Ved slutten av denne gjennomgangen, oppsummerer Engeström utfordringene til aktivitetsteorien slik: “The third generation of activity theory needs to develop conceptual tools to understand dialoge, multiple perspective, and networks of interacting activity systems.” (Engeström, s.35) Det kan virke som om det er dette behovet han forsøker å etterkomme gjennom forskningsopplegget, ved å demonstrere bruken av ekspansiv læring. I konklusjonene hans er han også opptatt av beskrive hva konsekvensene er av denne bruken, og hva det har å si for utvikling av nye læringteorier. 

Alt i alt kan vi derfor forsøke å oppsummere Engeströms spørsmål til forskningsopplegget slik:

I hvilken retning går utviklingen av aktivitetsteorien?

- hvilke verktøy og teorier behøver den?

- hva er konsekvensene av denne utviklingen?

Det kan være vanskelig å vurdere hvilke type spørsmål dette utgjør; konstaterende, normative (vurderende), eller konstruktive? På den ene side kan hovedspørsmålet tolkes som konstaterende, ettersom artikkelen beskriver hvordan og hvorfor noe er som det er. På den annen side kan også disse spørsmålene karakteriseres som konstruktive, ettersom de etterspør noen verktøy for å forbedre den eksisterende teorien omkring aktivitetsteorien. Hva slags type spørsmål og forskningsopplegg dette er skal jeg derfor komme tilbake til i slutten av denne artikkelen, når spørsmålene kan sees i sammenheng med de øvrige elementene i forskningsopplegget.

2.3. Erfaringsmaterialet
Erfaringsmaterialet (data) som Engeström bruker i sitt forskningsopplegg er et studie fra Helsinki i Finland som han har gjennomført i samarbeid med sine kolleger. Han sier det selv slik: “I will concretize the theoretical ideas of this paper with the help of examples and findings from an ongoing intervention study we are conducting in the multi-organizational fields of medical care for children in the Helsinki area in Finland.” (Engeström, 2001:133). Dette er et studie hvor han har fått ”prøvd ut” teoriene for tredje generasjon aktivitetsteori og ekspansiv læring, slik han beskriver dem i arikkelen. Han kopler opp erfaringene fra dette studiet opp mot underliggende teori, for å underbygge tesen i forskningsopplegget. 
Studiet er knyttet til et utviklingsprosjekt innenfor helsesektoren i Finlands hovedstad. Utgangspunktet for dette prosjektet var at helsesektoren ønsket å løse problemene knyttet til behandling av barn med sammensatte diagnoser. Problemene var knyttet til manglende koordinering mellom de instansene som var involvert i behandling og oppfølging av barnet; sykeshuset, primærhelstetjenesten og foreldrene. Ofte kunne et barn oppleve å måtte gå unødvendig mange ganger til behandling hos begge institiusjoner fordi de ikke snakket sammen. Dette kunne også resultere i en dårlig oppfølging av barnet fordi den ene institusjonen ikke hadde greie på hva den andre hadde gjort. For å løse disse problemene ble Engeström og hans kolleger bedt om å tilrettelegge et opplegg for at institusjonene skulle finne måter å samarbeide på. Engeström tok da i bruk aktivitetsteorien og hans ideer om ekspansiv læring, og organiserte et opplegg hvor de ulike instansene som hadde med barnet å gjøre møttes over flere sesjoner for forsøke å drøfte seg frem til løsninger. Mer om hva som var den læringsteoretiske hensikten bak denne prosessen beskriver jeg nærmere senere i teksten. Først skal vi se nærmere på hva dette erfaringsmaterialet fra studiet består av.
Erfaringmaterialet fra dette studiet som Engeström bruker i sitt forskningsopplegg, består stort sett av kvalitative data; opptak av deltakernes dialoger fra de ulike sesjonene som er gjort om til tekster (erfaringene blir kodet til data). Disse tekstene dokumenterer prosessen i opplegget, og brukes særlig de til å beskrive de ulike stadiene i læringsprosessen som deltakerne gjennomgår. Hva som ble resultatet av disse prosessene, nemlig læringsutbyttet for deltakerne, brukes også som erfaringsmateriale. Med andre ord utgjør de kvalitative data en stor grad av erfaringsmaterialet. Det brukes imidlertid også en liten andel av kvantitative data. Fra opptakene (tekstene) har Engeström tallfestet hyppigheten av bruken av ulike sentrale begreper. Disse begrepene representerer ulike stadier av utviklingen, og dataene var derfor nyttige for å gi perspektiver over utviklingen av deltakernes læringsprosesser. Dette er et godt eksempel på hvordan bruk av begge dataslag kan være nyttig i et forskningsopplegg.
2.4 Analytiske kategorier
Engeström bygger sine analyser i dette forskningsopplegget på teoriene for ekspansiv læring. Aktvitetsteorien er helt sentral i denne forståelsen, og Engeström beskriver dens historiske utvikling gjennom tre generasjoner. Han beskriver videre hvordan denne tredje generasjonen av aktivitetsteori kombinert med Batesons teorier om ulike nivåer av læring, gir resultatet som han kaller ”ekspansiv læring.” Det er begrepene og modellene som ligger innenfor disse teoriene som utgjør de analytiske kategoriene i Engeströms forskningsopplegg. I korte trekk går kombinasjonen av disse teoriene ut på at når ulike aktivitetssystemer (eller kontekster) møtes, kan det oppstå motsetningsforhold og friksjoner som akselerer evnen til å tenke på nye løsninger og oppnå nye former for kunnskap. Dette er en form for læring som skjer stadig vekk, særlig i organisasjoner, men som det ikke er utviklet gode verktøy for å veilede og skape bevisst frem til nå.
Det er denne utfordringen Engeström forsøker å ta tak i, og skape løsninger på. Ved hjelp av teoriene, herunder begreper og modeller, går han videre med å demonstrere hvordan teoriene for ekspansiv læring fungerer når han analyserer erfaringsmaterialet. Her tar han tar utgangspunkt i fire spørsmål som er sentrale innenfor alle læringsteorier, nemlig: hvem er det som lærer, hvorfor lærer de, hva lærer de og hvordan er det de lærer? Så kombinerer han disse spørsmålene med fem prinsipper som tilhører aktivitetsteorien og former en matrise. Denne matrisen bruker han så for å systematisere erfaringsmaterialet og knyttet det opp mot teoriene. 
2.5. Svar
Hensikten med studiet som Engeström analyserer var nettopp å sette flere aktivitetssystemer (sykehuset, primærhelsetjenesten og foreldrene/brukerne av tjenestene) opp mot hverandre. Det vil si skape konflikter som skulle fungere akselerende for læring. Disse konfliktene oppstod lett ettersom partene gjerne ville forsvare sine egne løsninger og systemer, men innså etterhvert at de måtte samarbeide om nye løsninger for å nå målet om en bedre helhetlig tjeneste. Matrisen beskrevet i forrige avsnitt fanger opp hvordan læringsprosessene foregikk innenfor denne formen for ekspansiv læring, og gir et oversiktelig bilde over hvordan læring innenfor disse rammene og teoriene kan systematiseres. Med hjelp av denne matrisen og ved hjelp av en utredning og modell av hvordan ekspansiv læring foregår i sikler, besvarer Engeström utfordringen med manglende verktøy og modeller for tredje generasjon av aktivitetsteorien.
I Engeströms konklusjoner går han nærmere inn på hva ekspansiv læring innebærer i form av nye måter å se på læringsteorien. Et sentralt element i dette beskriver han slik: ”...a crucial triggering action in the expansive learning process ... is the conflictual questioning of the existing standard practice.” (Engeström, s151) Denne form for spørsmålsstilling som oppstår i møte med konflikter medfører en ny retning for læringen. I stedet for å gå videre med kunnskapen til et høyere nivå, beveger man seg sidelengs for å finne andre alternativer. Dette står i kontrast til Vygotskys syn på at læring beveger seg vertikalt; istedet beveger den seg horisontalt.
Dette oppsummerer svarene på spørsmålene 2 og 3, beskrevet i kap 3.1 ovenfor, og former essensen i det som er svaret på hovedspørsmålet (1): I hvilken retning går utviklingen av aktivitetsteorien? Ekspansiv læring er en teori som bygger på tredje generasjon av aktivitetsteorien. Mens første generasjon, presentert av Vygotsky, var opptatt av individer og medierende artefakter i lys av det sosiokulturelle perspektiv (Säljö), og andre generasjon av individer og samfunn i et helhetlig aktivitetssystem, setter tredje generasjon av aktivitetsteorien fokus på flere aktivitetssystemer i møte med hverandre. Som beskrevet ovenfor presenterer ekspansiv læring nye perspektiver til læring, og som Engeström selv sier det utgjør ekspansiv læring en rekonseptualisering  av aktivitetsteorien. 

2.6 Karakterisering av opplegget
Som tidligere nevnt kan det være vanskelig å tolke om spørsmålene i dette forskningsopplegget kan karakteriseres som konstaterende eller konstruktivt. Ved å se nærmere på helheten i forskningsopplegget kommer vi litt nærmere svaret på hvilket type forskningsopplegg vi snakker om. Et konstaterende forskningsopplegg kjennetegnes ved at det skal beskrive hvordan noe er og hvorfor det er som det er. På sett og vis kan vi si at Engeström gjør dette når han beskriver aktivitetsteorien og utviklingen den går i. Det kan på én måte virke som han forsøker å konstatere hvordan den nye teorien ser ut.
Det er imidlertid én ting som gjør det klart at Engeströms forskningsopplegg ikke er et konstaterende, men et konstruktivt forskningsopplegg. Det konstaterende forskningsopplegg stiller krav om at forskeren skal være nøytral i forhold til det som beskrives. I dette tilfellet er det forskeren selv som har levert bidraget han beskriver, og det er stor grunn til å tro at han gjør dette fordi han ønsker å forbedre den eksisterende teorien. Kalleberg sammenstiller det konstruktive forskningsopplegg med samfunnsfagene som arkitektonisk disiplin, hvor det nettopp er viktig at forskeren bidrar til å beskrive hvordan noe bør være (Kalleberg, s.53). Etter min oppfatning kan vi konkludere med at det dette Engeström ønsker å oppnå. 
3. KONKLUSJONER
Det er nå på tide å vende tilbake til spørsmålene som utgjør utgangspunktet for denne artikkelen: Er kvaliteten på Engeströms forskningsopplegg i samsvar med kriteriene for gode forskningsopplegg slik de er beskrevet i R. Kallebergs artikkel? Er argumentasjonen godt støttet opp av elementene i forskningsopplegget?

Figur 1 – en sammenstilling av Engeströms forskningsopplegg
Et sentralt krav til gode forskningsopplegg er at det skal være samsvar mellom de ulike kategoriene/elementene (Kalleberg, s.33). Min erfaring er at det er sterke relasjoner mellom kategoriene i Engeströms forskningsopplegg , slik jeg har forstått dem. Koplingene er såpass sterke at jeg har hatt vanskeligheter med å skille hva som egentlig hører hjemme i de ulike kategoriene, ettersom alt henger sammen med alt! Imidlertid er det dette som gjør at jeg også opplever Engeströms forskningsopplegg som vanskelig å få tak på. 
Min erfaringer er at dette forskningsopplegget på ingen måte følger noe A4 mønster, selv om det i mine beskrivelser kan virke slik. Tvert imot opplever jeg en av Kallebergs beskrivelser av modeller som svært treffende: ”En modell er altså ikke en realistisk beskrivelse av alle sider av kompleks virkelighet” (Kalleberg, s.32). Det er derfor mulig å hevde at jeg av har lagt godviljen litt til i tolkningen av Engeströms forskningsopplegg. 
Imidlertid er det et par andre elementer som også styrker Engeströms argumentasjon. I tillegg til solid samsvar mellom kategoriene, støttes argumentasjonen hans  opp med aktiv bruk av eksisterende forskning. Dette gir stor styrke til Engeströms forskning. Det er dessuten svært oppmuntrende lesning å se hvordan forskere kan bygge hverandres arbeider for å skape nye ideer og løsninger, fremfor at rakke ned på alternativer de ikke foretrekker. Dette står i samsvar med normer som sosiologen Robert Merton for viteskapsteorien (Jor, 2000:39). Engeström følger også opp en annen god sosiologisk tradisjon ved bruk av det gode eksempel (studiet fra Helsinki). Jeg avlutter nå min oppgave ved å forfølge en annen god tradisjon: å gi seg mens leken er god.

1. Ekspansiv læring er aktivitetsteoriens nye form.

